पाएं अपने शहर की ताज़ा ख़बरें और फ्री ई-पेपरडाउनलोड करें
पैसे व अधिक कमाई का लालच एक बार फिर से कोरोना के कारण जान जाने के डर पर हावी रहा। ऊपर से सरकार द्वारा दी गई छूट के असमंजस रोजाना कमाई कर खाने वाले ने गरीब लोगों की आज के दिन की कमाई छोड़ने की कुर्बानी के प्रभाव को बर्बाद कर रख दिया। पुलिस कार्रवाई व डंडे की मार के डर से गरीब रेहड़ी वाले व मजदूर दिन भर घरों में दुबके रहे वहीं साधन संपन्न प्रभावशाली दुकानदार कमाई के लालच में दुकानों के छोटे गेटों अथवा आधे शटर उठाकर ग्राहकों को भुगताते नजर आए। ऐसे लॉकडाउन के नियमों की अवहेलना के चलते लोग भी घरों की बजाय बाजारों में दिखे जबकि इस कवायद को रोकने के लिए जिम्मेदार पुलिस भी आज मुस्तैद नहीं दिखी। सारा दिन लोगों इसी तरह अपना व्यापार चलाते नजर आए पर किसी भी पुलिस कर्मी ने इनकी दुकानें बंद नहीं करवाई।
चोरीछिपे दुकानों का शटर खोल चलती रही कई दुकानें
आज लॉकडाउन के दौरान कोटकपूरा में जहां पान बीड़ी के दुकानदार, बारबर सैलून खुले मिले वही शराब के ठेकों व कई अन्य दुकानों पर आधे शटर उठा व चोर रास्तों से कारोबार चलता दिखा। यहां तक कि कोटकपूरा के हरी नौ रोड पर स्थित एक शराब ठेके के कर्मचारी बिना पुलिस व प्रशासन के डर व भय के ठेका खोल शराब बेचते नजर आए। शहर के नाकों व चौक में गश्त व जांच करती पुलिस आज गायब दिखी।
मोगा बंद, सड़कें सुनसान मेडिकल सेवाएं जारी
मोगा | पंजाब में बढ़ रहे कोरोना मरीजों की संख्या को देखते हुए राज्य सरकार द्वारा लगाए वीकेंड लॉकडाउन के कारण शनिवार को शहर की सभी दुकानें बंद रहीं। जबकि मेडिकल सेवाएं जारी रही। बेशक सरकार द्वारा बसों पर किसी तरह की कोई पाबंदी नहीं लगाई गई थी। लेकिन बस स्टैंड पर भी लॉकडाउन का असर देखने को मिला। बसों में सवारियां कम ही देखने को मिलीं। गौरतलब है कि शुक्रवार की शाम को 5 बजे से लेकर सोमवार सुबह 6 बजे तक वीकेंड लॉकडाउन के चलते पंजाब सरकार व जिला प्रशासन का आदेश है कि शहरवासी दुकानें बंद रखें। ताकि कोरोना महामारी जोकि तेजी से फैल रही है। उस पर काबू पाया जा सके। इसके लिए लोगों को घरों में बैठना होगा। जितना लोग घरों से कम बाहर निकलगें। उतना ही कोरोना की बीमारी से दूर रहेंगे। ऐसे में शनिवार को मोगा शहर में मेडिकल सेवाओं को छोड़कर बाकी सभी दुकानें बंद रहीं। जिसमें लॉकडाउन के चलते दिनभर शहर के मेन बाजार, प्रताप रोड, रेलवे रोड, बाग गली, न्यू टाउन हलवाइयों वाली गली समेत पूरे शहर के बाजारों में सन्नाटा छाया रहा। शहर के जोगिंदर सिंह चौक में बेवजह घूमने वाले लोगों के पुलिस ने कोरोना टेस्ट करवाए।
उल्लंघन करने वालों पर कानून के अनुसार बनती कार्रवाई की जाएगी
इस संबंध में एसडीएम कोटकपूरा अमरिंदर सिंह टीवाना ने कहा कि बेशक सरकार ने लॉकडाउन के आदेश आम लोगों को कोरोना से बचाने को दिए थे लेकिन इसी के साथ आम लोगों की भी जिम्मेदारी बनती है कि वह खुद ही घरों में रहकर सरकार को सहयोग करें। यदि लोग ही ऐसे आदेशों का पालन कर घरों पर रहें तो दुकानदारों का दुकान खोलने का कोई उद्देश्य नहीं रहेगा। फिलहाल यदि कहीं नियमों की अवहेलना हो रही है तो यह सरासर गलत है व वह इस संबंध में अभी जांच को कर्मचारी भेजेंगे व नियमों की अवहेलना करने वालों पर कानून अनुसार बनती कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn